**Lahden seurakuntayhtymä karsii kiinteistöjään kovalla kädellä – kirkkovaltuusto päätti historiallisen suurista vähennyksistä 16.12.2020**

Lahden yhteinen kirkkovaltuusto päätti keskiviikkona historiallisen suurista kiinteistövähennyksistä.

Kirkkovaltuusto hyväksyi vuoteen 2026 ulottuvan toimenpidesuunnitelman, jonka mukaan seurakuntayhtymä luopuu yhteensä kymmenestä kohteestaan ja kaikkiaan 11 000 tilaneliöstä.

Päätös tarkoittaa 700 000 euron vuosittaisia kustannussäästöjä.

Hankesuunnitelman mukaisesti seurakuntayhtymä käynnistää esimerkiksi Kirkkokatu 7:ssä sijaitsevien tilojensa myynnin välittömästi. Lähivuosina yhtymä luopuu myös esimerkiksi Upilan leirikeskuksesta, Nastolan Arramajasta ja Alirannasta, Metsäpellon seurakuntakodista, Jalkarannan seurakuntakodista sekä Harjunalustan seurakuntakodista.

[Seurakuntayhtymän tiedotteen](https://www.lahdenseurakunnat.fi/uutiset/-/news/80759525/) mukaan vähennysten lisäksi useita nykyisiä kohteita on tarkoitus uudistaa lähivuosina.

Seurakuntayhtymän sivustolla oleva liitetiedote

**Metsäniemen maja Nastolassa**

- käynnistetään alueen kehittämisen ja kiinteistön kaavamuutos neuvottelut Lahden kaupungin kaavoituksen ja maankäytön kanssa  
- pyritään saamaan kiinteistölle pari rakennuspaikkaa lisää  
- partiot siirrettävissä Nastolan seurakuntatalolle tai Luomaniemeen  
- luovutaan 2023

**Nastolan seurakuntatalo**

- toimii Nastolan kirkkoa ja hautausmaata täydentävänä tilana tilaisuuksille, kahvituksille sekä juhlille  
- asuintalo siirretään omaksi kiinteistöksi  
- kiinteistöä kehitetään siten, että noin 30 % tiloista luovutaan ja saadaan kustannussäästöjä  
- vaihtoehtona kustannussäästöjen saamiseksi on siirtää keskustan tiloista henkilöstöä Nastolan seurakuntatalon toimistotiloihin ja vuokraamalla keskustasta vapautuvaa tilaa ulkopuoliselle. Keskustan eli Vapaudenkatu 6 tai Kirkkokatu 5 tiloista saa paremman vuokran ja keskustan alueen tiloille on enemmän kysyntää.  
- säästetään investointi ja korjauskustannuksia siirtämällä hautausmaan sosiaali- ja toimistotilat seurakuntatalolle vaiheittain vuodesta 2021 lähtien.  
- ollaan valmiita muillekin kiinteistön kehittämisvaihtoehdoille, joissa tilamäärä ja kustannukset vähenevät mutta Nastolan seurakunnan toimintamahdollisuudet säilyvät  
- tarkoituksena saada kiinteistön tilatehokkuutta parannettu ja kustannuksia säästettyä  
- käynnistetään keskustelut kaavoittajan ja museon kanssa tulevina vuosina kiinteistön kehittämismahdollisuuksista, koska rakennus on kaavalla suojeltu.